**EELNÕU nr 32**

**OTSUS**

Kilingi-Nõmme 19. juuni 2019 nr

**Vallavara võõrandamine otsustuskorras**

|  |
| --- |
|  |

Saarde vallale kuulub Pärnu maakonnas Saarde vallas Tali külas Pargi tee 2 hoonestatud kinnistu (kinnistu registriosa nr 9790450, katastritunnus 78201:002:0130, pindala 5,86 ha, sihtotstarve ühiskondlike ehitiste maa 100 %). Kinnistul asuvad koolihoone ja internaadihoone ja 2 kuuri. Nimetatud vallavara ei ole valitsemise otstarbeks vajalik ning selle muul viisil vallavarana kasutamine pole põhjendatud.

Saarde Vallavolikogu 15. augusti 2018.a otsusega nr 34 „Vallavara võõrandamine avaliku enampakkumise korras“ otsustati nimetatud vara võõrandada avaliku kirjaliku enampakkumise korras alghinnaga 70 000 eurot. Nimetatud otsuse alusel korraldatud enampakkumine nurjus, kuna pakkumiste esitamise tähtajaks ei laekunud ühtegi pakkumist.

Talipark OÜ (registrikood 14732988) on esitanud 04. juunil 2019.a avalduse Pärnu maakonnas Saarde vallas Tali külas Pargi tee 2 hoonestatud kinnistu ostmiseks hinnaga 70000 (seitsekümmend tuhat) eurot.

Saarde Vallavolikogu 17. oktoobri 2018.a määruse nr 29 „Saarde vallavara valitsemise kord“ § 49 punkti 3 alusel võib vallavara müüa otsustuskorras, kui vara müümine enampakkumise korras ei andnud soovitud tulemusi.

Lähtudes eeltoodust, Talipark OÜ 04. juunil 2019.a esitatud avaldusest ning võttes aluseks Saarde Vallavolikogu 17. oktoobri 2018.a määruse nr 29 „Saarde vallavara valitsemise kord“ § 39, § 40 lõike 1 punkti 3, § 41 lõiked 1 ja 2, § 42 lõike 1 punkti 1 ja § 49 punkti 3, Saarde Vallavolikogu

**o t s u s t a b:**

1. Võõrandada **otsustuskorras** **Talipark OÜ-le** (registrikood 14732988) Pärnu maakonnas Saarde vallas Tali külas **Pargi tee 2 hoonestatud kinnistu** (registriosa nr 9790450, katastritunnus 78201:002:0130, pindala 5,86 ha, sihtotstarve ühiskondlike ehitiste maa 100 %) hinnaga **70000 (seitsekümmend tuhat)** eurot.
2. Vallavanemal sõlmida notariaalne müügi- ja asjaõigusleping punktis 1 nimetatud vallavara võõrandamiseks.
3. Käesoleva otsuse peale võib esitada vaide Saarde Vallavolikogule haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tallinna Halduskohtu Pärnu kohtumajale halduskohtumenetluse seadustikus sätestatud korras ja tähtaegadel.
4. Otsus jõustub teatavakstegemisest.

Kadri-Aija Viik

volikogu esimees

**Seletuskiri Saarde Vallavolikogu otsuse eelnõu „Vallavara võõrandamine otsustuskorras“ juurde**

Saarde Vallavolikogu 17. oktoobri 2018.a määruse nr 29 „Saarde vallavara valitsemise kord“ (edaspidi: Kord) § 39 alusel   vallavara võib võõrandada, kui vara ei ole vallale vajalik, võõrandamise vajadus tuleneb avalikest huvidest, võõrandamise kohustus tuleneb seadusest või muust õigusaktist.

Korra § 40 lõike 1 punkti 3 alusel  vallavara võõrandatakse otsustuskorras.

Korra § 41 lõigete 1 ja 2 alusel vallavara võõrandatakse tasu eest või tasuta. Vallavara võõrandamise tasu suuruseks on vara pakkumisel pakutud hind või vara harilik väärtus. Vara harilik väärtus on selle kohalik keskmine turuhind.

Korra § 42 lõike 1 punkti 1 alusel vallavara võõrandamise otsustab vallavolikogu, kui võõrandatakse kinnisvara.

Saarde Vallavolikogu 15. augusti 2018.a otsusega nr 34 „Vallavara võõrandamine avaliku enampakkumise korras“ otsustati nimetatud vara võõrandada avaliku kirjaliku enampakkumise korras alghinnaga 70 000 eurot. Nimetatud otsuse alusel korraldatud enampakkumine nurjus, kuna pakkumiste esitamise tähtajaks ei laekunud ühtegi pakkumist.

Saarde Vallavolikogu 17. oktoobri 2018.a määruse nr 29 „Saarde vallavara valitsemise kord“ § 49 punkti 3 alusel võib vallavara müüa otsustuskorras, kui vara müümine enampakkumise korras ei andnud soovitud tulemusi.

Talipark OÜ (registrikood 14732988) on esitanud 04. juunil 2019.a avalduse Pärnu maakonnas Saarde vallas Tali külas Pargi tee 2 hoonestatud kinnistu ostmiseks hinnaga 70000 eurot.

**Otsuse eelnõus** tehakse ettepanek võõrandada **otsustuskorras** **Talipark OÜ-le** (registrikood 14732988) Pärnu maakonnas Saarde vallas Tali külas **Pargi tee 2 hoonestatud kinnistu** (registriosa nr 9790450, katastritunnus 78201:002:0130, pindala 5,86 ha, sihtotstarve ühiskondlike ehitiste maa 100 %) hinnaga **70000 (seitsekümmend tuhat)** eurot.

Eelnõu algataja: vallavalitsus

Eelnõu ja seletuskirja koostaja: vallasekretär

Kuupäev: 10.06.2019